kardosdrur/scandi-wiki huggingface dataset:
Mission: Impossible

Mission: Impossible er en amerikansk tv-serie som oprindeligt blev sendt fra september 1966 til september 1973 og derefter vendte tilbage til tv-skærmene fra 1988 til 1990. Serien omhandler en gruppe hemmelige agenter i USA's tjeneste, som sendes rundt i verden for at bekæmpe diktatorer, terrorister og kriminelle organisationer.

Film 
Tv-serien har været ophav til fem actionfilm med Tom Cruise i hovedrollen som Ethan Hunt.

Mission: Impossible 
Den første film, Mission: Impossible (også kendt som "M:I" i blu-ray-udgivelsen), blev udgivet i 1996, og blev instrueret af Brian De Palma. Filmen handler om Ethan Hunt, som bliver beskyldt for at have dræbt sit hold under en mission i Prag, Tjekkiet, og bliver mistænkt for at have solgt en liste over agenter i Østeuropa til en terrorist kendt som "Max".

Mission: Impossible II 
Uddybende artikel: Mission: Impossible II
Den anden film, Mission: Impossible II (også kendt som "M:I-2" eller "Mission: Impossible 2" i blu-ray-udgivelsen), blev udgivet i 2000 og blev instrueret af John Woo. Ethan Hunt skal nu sammen med sit team forhindre den tidligere medagent, Sean Ambrose, i at slippe en virus kendt som "Chimera" løs, som skal skaffe ham nogen penge i form at salg af kuren, "Bellerophon".

Mission: Impossible III 
Den tredje film, Mission: Impossible III (også kendt som "M:i:III" eller i blu-ray-udgivelsen som "M:I-3" eller "Mission: Impossible 3"), blev udgivet i 2006 og var instrueret af J. J. Abrams. Det var første gang, Abrams var instruktør. Ethan Hunt skal i denne film finde et objekt, kendt som "Kaninpoten", og give den til våbensælgeren Owen Davian (Philip Seymour Hoffman), inden denne dræber Ethans kone, Julia Meade (Michelle Monaghan).

Mission: Impossible – Ghost Protocol 
Den fjerde film, Mission: Impossible – Ghost Protocol (også kendt som "Ghost Protocol", "Mission: Impossible IV" eller "Mission: Impossible 4", blev udgivet i 2011 og i Danmark 2012. Filmen er instrueret af Brad Bird, og det var hans første live-actionfilm. Ethan Hunt og hans hold bliver beskyldt for at have bombet Kreml, hvilket medfører at præsidenten iværksætter "Spøgelsesprotokollen", som lukker IMF ned. Uden plan eller backup må Hunt og holdet rense bureauets navn og forhindre en mand i at starte global atomkrig.

Mission: Impossible – Rogue Nation 

I et interview blev det afsløret at Tom Cruise, Simon Pegg (spiller Benjamin Dunn i tredje og fjerde film) og Brad Bird, alle var interesserede i at filme den femte Mission: Impossible-film. Filmen endte med at blive instrueret af Christopher McQuarrie og havde premiere i 2015.

Eksterne henvisninger 

 

Amerikanske tv-serier fra 1960'erne
Amerikanske tv-serier fra 1970'erne
Amerikanske tv-serier fra 1980'erne
 
Tv-programmer fra CBS
Tv-programmer fra American Broadcasting Company
Tone-i-tone

Toni-i-tone er en type af farveharmoni, dvs. farver i samme nuance f.eks. inden for rød eller inden for samme del af farveskalaen f.eks. blandt de "kolde farver" (grøn, blå, violet).  

Ofte vil man se farverne glide umærkeligt over i hinanden f.eks. fra hvid til kraftig lyserød med alle farver derimellem repræsenteret.

Farver
Ron Howard

Ron William Howard (født 1. marts 1954 i Duncan, Oklahoma, USA) er amerikansk filminstruktør.

Han har bl.a. instrueret Da Vinci Mysteriet (2006), Et smukt sind (2001), Apollo 13 (1995) og Løsepenge (1996).

Filmografi 
 Rush (2013)
 Da Vinci Mysteriet, instruktion, (2006)
 Peter Pedal, produktion, (2006)
 Cinderella Man, produktion, intruktion, (2005)
 Inside Deep Throat, produktion, (2005) 
 The Alamo, produktion, (2004) 
 The Missing, instruktion, (2003) 
 D-Tox, produktion, (2001) 
 Et Smukt Sind, produktion, instruktion (2001) 
 Osmosis Jones, skuespil, (2001) 
 Grinchen - Julen er stjålet, produktion, instruktion, (2000) 
 EDtv, produktion, instruktion (1999) 
 Løsepenge, instruktion (1996)
 Apollo 13, instruktion, (1995) 
 Før Deadline, instruktion, (1994) 
 Far and Away, instruktion, produktion, manuskript (1992) 
 Flammehav, instruktion, (1991) 
 Hele den pukkelryggede familie, instruktion, (1989) 
 Willow, instruktion, (1988)
 Koks i kølerhjelmen, instruktion, manuskript, (1986) 
 Cocoon, instruktion, (1985) 
 Splash, instruktion, (1984) 
 Natholdet, instruktion, (1982) 
 More American Graffiti, skuespil, (1979) 
 Grand Theft Auto, Film manuskript, (1977) 
 Eat My Dust!, skuespil, (1976) 
 Run, Stranger, Run, skuespil, (1976) 
 Seksløberen der blev tavs, skuespil, (1976) 
 Happy Mother's Day... Love George, skuespil, (1973) 
 Sidste nat med kliken, skuespil, (1973) 
 Sheriffen kommer til Jackson Hole, skuespil, (1971) 
 Village of the Giants, skuespil, (1965) 
 Far, find dig en kone, skuespil, (1962) 
 The Music Man'', skuespil, (1962)

Ekstern henvisning 

 

Filminstruktører fra USA
Oscar for bedste instruktør
Hollywood Walk of Fame
Cryptome

Cryptome er en kontroversiel amerikansk webside af John Young. Den fungerer som et arkiv for informationer om og relateret til ytringsfriheden, kryptografi og overvågning.

Eksterne henvisning
 Cryptome.org (engelsk) (filspejl )
 Cartome.org
 Cryptome CN 
 John Youngs personlige webside

Netdatabaser
Antonio Negri

Antonio Negri (født 1. august 1933) er en politisk filosof fra Italien.

Negri er internationalt formentlig bedst kendt for sit samarbejde med Michael Hardt om bøgerne Imperiet (2000), Multitude (2003), Commonwealth (2009) og Declaration (2012) og hans arbejder om Spinoza. Han er født i Padua, Italien, og blev politisk og filosofisk professor ved fødebyens universitet. Fra midten af 1960'erne og frem var Negri en fremtrædende skikkele i den autonome marxisme i Italien, som også tæller tænkere som Raniero Panziere og Mario Tronti. Negri medstiftede Potere Operaio-gruppen (Arbejderes Magt) i 1969 og var ledende medlem af det marxistiske Autonomia. I de tidlige 1980'ere blev han tiltalt for at være udtænkeren af attentatet i maj 1978 mod lederen af det Kristen-Demokratiske Partis Aldo Moro. Senere blev Negri dog renset for alle tiltaler for forbindelse til De Røde Brigader, der stod bag attentatet. Dog blev han idømt en lang fængselsdom under den kontroversielle tiltale "åndelig forbindelse og opstand mod staten" (italiensk: crimini di associazione a delinquere e insurrezione contro lo Stato). Negri fik eksil i Frankrig og underviste på Université de Vincennes (ofte omtalt Paris-VIII) og Collège International de Philosophie sammen med Michel Foucault og Gilles Deleuze. Sammen med andre marxistiske filosoffer og økonomer grundlagde han tidsskriftet Multitudes, som har været et vigtigt miljø for videreudviklingen af Negris autonome marxisme. I 1997 vendte han frivilligt tilbage til Italien for at udstå resten af sin straf. Han opholder sig nu skiftevis i Rom, Venedig og Paris

Bibliografi 
Negri har skrevet adskillige bøger, men har på dansk kun fået udgivet 1 bog:
 Negri, Antonio & Hardt, Michael (2000). Imperiet, København: Information

En række artikler er oversat til dansk:
 Negri, Toni: "De fattige er fjenden", Kontradoxa 31.4.2004  
 Negri, Antonio og Hardt, Michael: "Vi har brug for et globalt Magna Carta", Kontradoxa 1.5.2004

Eksterne henvisninger 

 Leksikon for det 21. århundredes opslag om Negri
 Empire (Imperiet i engelsk udgave) kan hentes gratis på nettet som PDF-fil bl.a. her
 Adam Arvidsson: Empire: Kapitalismen efter det moderne samfund, Kontradoxa 1.10.2002 
 Antonio Negri og Imperiet  Links til tekster af og om Antonio Negri og til baggrundsmaterialer (Modkraft.dk/Tidsskriftcentret) 

Filosoffer fra Italien
Professorer fra Italien
Personer fra Padova
Italienere i 1900-tallet
Italienere i 2000-tallet
Tivoli (Italien)

Tivoli (i antikken: Tibur) er en midtitaliensk by i regionen Lazio, omkring 20 km øst for Roms udkant.

Historie 

Tibur var beboet af latinerne, og kom ligesom det øvrige Latium under romersk kontrol i det 4. årh. f.Kr. (Municipium 90 f.Kr.). Udenfor byen byggede kejser Hadrian et stort villaanlæg, Villa Adriana.

Også i middelalderen var Tivoli en af de vigtigste byer i Roms nærområde. I midten af 1500-tallet byggede Pirro Ligorio på bestilling af kardinal Ippolito d'Este den storslåede Villa d'Este, berømt for sine mange fontæner.

Tivoli var i middelalderen et baroni og baronen var vasal af paven i Rom

Byens romantiske beliggenhed med floden Anienes vandfald og antikke ruiner har altid virket tiltrækkende på kunstnere.

Geografi 

Byen ligger ved floden Aniene og ved Monti Tiburtini. Den har ca. 53.000 indbyggere.

Seværdigheder 

 Villa Adriana
 Villa d'Este
 Villa Gregoriana ved Anienevandfaldet
 Den gamle by, med flere middelalderkirker
 romersk rundtempel

Eksterne links 

 Kommunen Tivolis websider (italiensk og engelsk)
 Tivoli and surroundings – Discover the lands
 Villa d'Este

Verdensarvsområder i Italien
Byer i Lazio
Provinsen Rom
Overvågning

Overvågning er monitorering af information, geografiske områder, genstande eller personer med det formål at tilegne sig og gemme informationer om målet for overvågningen. Informationerne kan efterfølgende bruges til fordel, men også i høj grad til ulempe, for den overvågede. Det kan foregå ved observationer foretaget på lang afstand med elektronisk udstyr, som fx overvågningskameraer og nummerpladegenkendelse eller ved at opsnappe data elektronisk via internet eller fra mobiltelefoner. Men det kan også foregå helt lavteknologisk ved ganske almindeligt opsyn eller overhøring. Overvågning omfatter også brud på brevhemmeligheden, telefon- og rumaflytning, satellitfoto og ulovlig indsamling af sundhedsdata.

Stater og regeringer benytter sig i stigende grad af masseovervågning i et forsøg på at dæmme op for kriminalitet og forebygge terror, men også som et middel til opklaring af forbrydelser. Private virksomheder indsamler også data om deres brugere og overvåger dermed brugernes adfærd.

Overvågning kan være en krænkelse af privatlivets fred. I Danmark er der vedtaget en række love som skal beskytte individets ret til ikke at blive overvåget, det drejer sig bl.a. om Grundlovens § 72, Straffelovens § 264 d og Persondataloven.

Forskelle 
Systematisk overvågning eller Computerassisteret overvågning er processen af optegnelsen af adfærd hos mennesker, genstande eller processer indenfor systemer. Systemer kan være de accepterede eller ønskede normer i trygge systemer (trusted system) for sikkerhedskontrol eller social kontrol.

Medicinsk overvågning (eller monitorering) handler om at følge en patients tilstand over tid, for at følge udviklingen i patientens tilstand, evt. med henblik på at opdage forværringer i et tidligt stadie, så hensigtsmæssige forholdsregler kan træffes.

Se også 
 Overvågningsloven
 Echelon (netværk)
 Peter Lauritsen

Eksterne henvisninger 

 Videnskab.dks tema om Overvågning. 
 Tænk nr. 91/2009: Tema om overvågning 

 

 
National sikkerhed
Retshåndhævelse
Sikkerhedstiltag
Einsteinium

Grundstoffet einsteinium med atomnummer 99 og symbolet Es er et syntetisk grundstof. Det er meget radioaktivt, og blev dannet ved at bombardere plutonium med neutroner. Det er opkaldt efter Albert Einstein og har ingen kendt anvendelse. Transuranen einsteinium har 99 protoner og er en tung actinid.

Historie 
Einsteinium blev opdaget i december 1952 af Albert Ghiorso ved Berkeley og G.R. Choppin på Los Alamos National Laboratory. De opdagede isotopen 253Es, med en halveringstid på 20,5 dage, som var skabt ved kernefusion af 15 neutroner med 238U. På grund af den Kolde Krig blev disse opdagelser holdt hemmelige indtil 1955.

I 1961 blev der fremstillet en makroskopisk mængde på 0,01 milligram einsteinium. Dette blev brugt til at fremstille mendelevium. Hos Oak Ridge National Laboratory i Tennessee lykkedes det at producere 3 mg over et 4 års program med bestråling og kemisk separation af 1 kg plutonium

Egenskaber 
Dens placering i det periodiske system indikerer at dens kemiske og fysiske egenskaber er magen til andre metaller. Trods for at det kun er små mængder man har lavet af stoffet, så har man kunne bestemme, at det er et sølvfarvet metal.

Brug 
Udover at einsteinium er et biprodukt man får ved dannelsen af nye grundstoffer eller et trin i produktionen af andre grundstoffer, så har einsteinium ingen kendte anvendelsesmuligheder.

Isotoper 
19 radioaktive isotoper af einsteinium er blevet karakteriseret. De mest stabile er 252Es (halveringstid 471,7 dage), 254Es (halveringstid 275,7 dage), 255Es (halveringstid 39,8 dage) og 253Es (halveringstid 20,47 dage). Resterende radioaktive isotoper har halveringstider under 40 timer, hvoraf halveringstiden for de fleste er mindre end 30 minutter. Einsteiniums isotoper har atommasser imellem 240,069 u (240Es) og 258,100 u (258Es).

Kilder 
 Los Alamos National Laboratory – Einsteinium 
 Guide to the Elements – Revised Edition, Albert Stwertka, (Oxford University Press; 1998) 
 Einsteinium

Eksterne henvisninger 

 WebElements.com – Einsteinium 

Actinider
Transuraner
Møntmester

En møntmester var middelalderens øverste myndighed hvad angik produktion af mønter. Nu til dags hedder erhvervet møntdirektør. Han stod til regnskab for levering af ædelmetal og at de producerede mønter overholdt det givne remedium, dvs. den foreskrevne normalvægt og finhed.

Det var et erhverv som kun var tilset eliten i datidens Danmark.

Som møntmester fik man påtrykt sine initialer på mønterne.

Kilder/henvisninger 

 Møntordbog , 

Stillingsbetegnelser
Jazz på ryska

Jazz på ryska er et album fra 1967 af den svenske jazzpianist Jan Johansson med Georg Riedel som bassist, Eigil Johansen på trommer, Arne Domnérus som klarinettist, Bo Broberg på trompet og Lennart Åberg på tenorsaxofon.

Albummet består af melodier fra den russiske folkemusik i jazzarrangement.

Fra albummet, der er en opfølger til Jazz på svenska fra 1964, fremhæves især skæringerne "Kvällar i Moskvas förstäder" og "Pråmdragarnas sång på Volga".

Nummerliste 

 "Nära hemmet"
 "På ängen stod en björk"
 "Stepp, min stepp"
 "Bandura"
 "Längs floden"
 "Det går en kosack"
 "Mellan branta stränder"
 "Pråmdragarnas sång på Volga"
 "Jag broderade till gryningen"
 "Kvällar i Moskvas förstäder"
 "Entonigt klingar den lilla klocka"
 "Ströva omkring"

Album fra 1967
Jazzalbum
Jan Johansson-album
Panoptisk fængsel

Et panoptikon (af græsk pan- alle og -optikos observere) er en type af fængselsbygninger designet af filosoffen Jeremy Bentham i slutningen af 1700-tallet. Designet muliggør, at én overvågende person kan observere alle fanger uden at de er i stand til at vide om de bliver overvåget eller ej, hvilket skaber en "følelse af en usynlig alvidende" :
Moraler er reformeret – helbredet er bevaret – industriel styrket instruktion er udspredt – offentlige byrder er lettet – Økonomi sat som det var ovenpå en sten – den gordiske knude i de fattige love er ikke skåret over, men løsnet – alt ved hjælp af en simpel arkitektonisk idé!-
Jeremy Bentham

Panoptiske fængsler 
 Kaladwip Prison – Andaman Islands, Indien.
 Pelican Bay State Prison – Californien, USA.
 Stateville Penitentiary – Joliet, Illinois, USA.
 Twin Towers Correctional Facility – Los Angeles, Californien, USA
 Chi Hoa – Ho Chi Minh City, Vietnam
 Koepelgevangenis (Arnhem) – Arnhem, Holland
 Presidio Modelo – Isla de la Juventud – Cuba
 Santo Stefano, Italien
 Statsfængslet i Vridsløselille, Danmark

Se også 
 Omnividenskab
 Overvågningssamfundet
 Videoovervågning
 Det gennemsigtige samfund (:en:The Transparent Society)
 Totalitarisme
 Big Brother (1984), en karakter fra novellen 1984
 Ret til privatliv (:en:Right to privacy)
 Michel Foucault, fransk filosof, der skriver om Panopticon i sin bog Overvågning og straf.

References 

Retsvæsen
Samfund
Overvågning
Shimla

Shimla (hindi शिमला, Śimlā, og punjabi: Simla) er hovedstad i den indiske delstat Himachal Pradesh. Befolkning ca 110.000. Byen ligger på en bjergryg i ca. 2.200 meters højde. Shimla er universitetsby og har en lufthavn, som ligger ca. 20 km fra byen.

Demografisk består befolkningen af punjabis, men der bor også en del tilflyttede tibetanere.

1912-1947 var byen sommerhovedstad i Britisk Indien.

Byer i Himachal Pradesh
Delstatshovedstæder i Indien
De fem ringes bog

De fem ringes bog (五輪書 Go rin no sho) er en bog om kampkunst, især fægtning, skrevet af Miyamoto Musashi, ronin, omkring 1645.

De fem bøger 
De fem "bøger" referer til ideen om, at der er fem elementer i kamp, på samme måde som der er beskrevet elementer i Buddhisme, Shinto og andre asiatiske religioner.

 Jord
 Vand
 Ild
 Vind
 Tomhed

Danske udgaver 
 Miyamoto Musashi: De fem ringes bog. På dansk ved, med kommentarer og efterskrift af Hugo Hørlych Karlsen. Sphinx 2006. 2. udgave, 2. oplag., 

Samuraier
Litteratur fra Japan
Kampsport
Hasle Skole

Hasle Skole er navnet på flere skoler:
 Hasle Skole (Bornholm) – en skole i Hasle på Bornholm
 Hasle Skole (Aarhus Kommune) – en skole i Hasle, en forstad til Aarhus
Den lyserøde panter

Den lyserøde panter er en række filmkomedier af Blake Edwards med Peter Sellers i hovedrollen som den klodsede franske "Inspector Jacques Clouseau". "Den lyserøde panter" er en kæmpestor diamant, der nu ikke er med i alle filmene. På grund af den første film og inspektør Clouseaus succes blev der lavet flere film med de vigtigste personer, som blev forbundet med den første film. 

Den sidste i serien med Peter Sellers, På sporet af den lyserøde panter, er klippet efter hans død. Hans medvirken i filmen skyldes allerede indspillede scener, der ikke var brugt. Sellers' enke var utilfreds med brugen af Sellers-materialet og vandt en retssag mod filmselskabet.

Der er lavet en række film under betegnelsen "Den lyserøde panter", men ikke alle er af Edwards og med Sellers i hovedrollen. Der blev også ud fra filmenes indledende tegnefilmssekvenser lavet en egentlig tegnefilmserie om en lyserød panter. Blake Edwards var også ophavsmand til dem.

Henry Mancini skrev musikken til såvel Sellers- som tegnefilmserien.

Rolleliste 
Personer, der går igen i flere lyserøde panter-film:
 Jacques Clouseau: Peter Sellers
 Charles Dreyfus: Herbert Lom
 Cato Fong: Burt Kwouk
 François Chevalier, Dreyfus' assistent: André Maranne
 Sir Charles Lytton/Fantomet: David Niven (Christopher Plummer i Den lyserøde panter springer igen)

Filmene

Peter Sellers-serien 
 Den lyserøde panter (1963)
 Et skud i mørke (1964)
 Den lyserøde panter springer igen (1975)
 Den lyserøde panter slår igen (1976)
 Den lyserøde panter ta'r hævn (1978)
 På sporet af den lyserøde panter (1982)

Andre Edwards-film 
er ikke udsendt i Danmark og derfor angivet med engelsk titel.
 Curse of the Pink Panther (1983) – uden Closeau-figuren, der erstattes af en anden uduelig politimand, "sergeant Clifton Sleigh" fra New York
 Son of the Pink Panther (1993) – bygger videre på Et skud i mørke og introducerer en søn af Clouseau.

Øvrige film 
 Inspector Clouseau (1968) – instrueret af Bud Yorkin med Alan Arkin som Clouseau.
 Den lyserøde panter (film fra 2006) – ny udgave af Shawn Levy løst baseret på den originale film med Steve Martin som Clouseau.
 Den lyserøde panter 2 (2009)
Bispevisitats

Bispevisitats kaldtes de regelmæssige besøg, som biskopperne skulle gøre i menighederne i deres stifter for at føre tilsyn med kirke og skoler. Det var foreskrevet i Danske Lov men er også kendt tidligere. Den foretoges så ofte, at ingen af kirkerne var ubesøgt inden for tre år.

Ved visitatsen hørtes en prædiken og menighed og konfirmanderne overhørtes i katekismus; ligeledes overhørtes undervisningen i skolerne og menigheden kunne fremføre klager og lignende.

Om de i årets løb afholdte visitatser skulle
biskoppen efter hvert landemode gøre
indberetning til ministeriet og udtale sig om
præsters og læreres forhold og embedsførelse,
særlig også om, hvorvidt ministerialbøgerne og
præsternes embedsbøger er rigtig førte.

Den kendeste kilde til bispevisitatser er Peder Palladius' visitatsbog fra kort efter reformationen.

Bispevisitatser afholdes stadig lejlighedsvis i den danske Folkekirke, oftest under uhøjtidelige former.

Eksterne henvisninger 
 

Trosliv
Folkekirken
Dansk kirkehistorie
Olympiastadion (Berlin)

Olympiastadion er et stadion i Berlin, Tyskland.

Olympiastadion blev opført 1934-1936 efter tegninger fra arkitekten Werner March med det formål at været det olympiske stadion ved  Sommer-OL 1936. Det er beliggende i bydelen Charlottenburg-Wilmersdorf i det tidligere Vestberlin. Til dagligt spiller fodboldklubben Hertha BSC Berlin på Olympiastadion.

Fra august 2000 og frem til juni 2004 blev der gennemført en modernisering af bygningen, der gav plads til lidt over 74.000 siddende gæster. Efter renoveringen har Olympiastadion været anvendt ved  bl.a.  VM i fodbold 2006 og ved finalen ved Champions League i 2015.

Eksterne henvisninger 

Fodboldstadioner i Tyskland
Bygninger, konstruktioner og anlæg i Berlin
Olympiske anlæg
Etableret i 1936
Luke Donald

Luke Donald (født 7. december 1977) er en engelsk professionel golfspiller. Han spiller til dagligt hovedsageligt på PGA-touren, men er også medlem af Europatouren. Han var med på det europæiske Ryder Cup hold i 2004 og blev udnævnt til kaptajn for det europæiske Ryder Cup-hold i 2023.

Sejre på PGA-touren 
 2011: WGC–Accenture Match Play Championship
 2006: The Honda Classic
 2002: Southern Farm Bureau Classic

Sejre på Europatouren 
 2004: Omega European Masters; Scandinavian Masters

Eksterne henvisninger 

 

Golfspillere fra England
Frodo Sækker

Frodo Sækker () er en fiktiv person der første gang bliver  nævnt som nevø i J. R. R. Tolkiens “Hobbitten”, og  efterfølgende følges som hovedpersonen i  trilogi Ringenes Herre.

I Peter Jacksons filmatisering spilles Frodo af Elijah Wood.

Historie 
Frodo er en hobbit, der blev født i år 2968 (i den tredje tidsalder) som søn af Drogo Sækker og Primula Brændebuk. Frodo mistede sine forældre i en ulykke, da han var 12 år. Han boede nogle år hos sin mors familie, indtil han som 21-årig flyttede til Hobbitrup og boede hos sin fætter,  Bilbo Sækker. Bilbo er en del år ældre end Frodo, derfor foretrækker Frodo, at kalde Bilbo for onkel.  

På sin 111 års-fødselsdag rejste Bilbo fra Hobbitrup og efterlod alt, hvad han ejede, til Frodo, inklusiv en ring, der indeholdte al verdens ondskab. Frodo fyldte 33 år i bogen da hans onkel fyldte 111 år. Man bliver myndig som 33-årig som Hobbit. Kort efter opdagedes Ringens magt af troldmanden Gandalf, og det endte med, at Frodo blev sendt ud sammen med sin gode ven og gartner Samvis Gammegod/Sam for at bringe Ringen til elverne i Kløvedal.

Frodo, Sam og deres to venner Merry og Pippin fik bragt Ringen til Kløvedal, men sammen med Aragorn, Boromir, Gimli, Gandalf og Legolas blev de sendt af sted til Mordor, for at destruere Ringen. Frodo fik en ekstra byrde, da han valgte at være den, der bar Ringen. Frodo og Sam blev skilt fra resten af gruppen, men valgte til trods for det at fortsætte mod deres mål. På vejen mødte de skabningen Gollum, og sammen nåede de tre til Mordor. Men Ringens ondskab havde påvirket Frodo, der i første omgang ikke ville give slip på den. Gollum angriber ham og bider fingeren med ringen af ham. Vanvittig af sin triumf, falder Gollum ned i bjergets brændende indre, og ringen bliver ødelagt.
Efterfølgende rejste Frodo sammen med Gandalf, Bilbo, Elrond og Galadriel til Valinor.

Eksterne henvisninger 

 

Personer i Ringenes Herre
Fiktive personer
Ramesseum

Ramesseum er det mindestempel (eller kapel tempel) af Farao Ramses II ("Ramses den Store", også stavet "Ramesses" og "Rameses"). Det blev bygget i Theben, necropolis i Nord Egypten, tværs for Nilen fra den morderne by, Luxor. Dets navn – eller i de mindste dets franske form, Rhamesséion – blev opfundet af Jean-François Champollion, der besøgte ruinerne i 1829 og var den første der identificerede hieroglyfferne der nævnte Ramesses' navne og titler på murene. Det blev originalt kaldt Huset af millioner af år af Usermaatra-setepenra der forenes med Thebes-byen i domæne af Amon.

Kilder & Referencer 

Egypten i antikken
Templer